Այսօրվա նիստում, ավագանին որոշել է 150 սոցիալապես անապահով ընտանիքից յուրաքանչյուրին 10.000-ական դրամ հատկացնել, իսկ տնակներում եւ ժամանակավոր կացարաններում ապրող 1000 ընտանիքի որպես ջեռուցման ծախս յուրաքանչյուրին 15.000-ական դրամ տրամադրել: Ամանորի նախաշեմին ավագանու համաձայնությամբ կպարգեւատրվեն լավագույն արդյունքներ ցուցաբերած մարզիկներն ու նրանց մարզիչները, մրցանակի կարժանանա նաեւ իր տարածքը լավագույնս զարդարած ու ձեւավորած անհատը կամ կազմակերպությունը: